**Telki község**

**Polgármester**

**Előterjesztés**

**Magyar Labdarúgó Szövetség** **útépítési és parkoló kialakítási kezdeményezés és**

**közműhálózat csatlakozási hozzájárulás**

**Az előterjesztés mellékletei:** 4 db

**Az előterjesztést tárgyalja**: Pénzügyi Bizottság,

**Az előterjesztés elfogadása**: egyszerű többségű szavazatot igényel.

A Magyar Labdarúgó Szövetség ( továbbiakban: MLSZ ) a telki edzőközponthoz csatlakozó, az MLSZ vagyonkezelésébe kerülő 10 hektáros pátyi területen sportcélú fejlesztést tervez. A beruházás részeként, az MLSZ finanszírozásában, telki közterületen kapubehajtót és feltáróutat szándékozik létesíteni, az út mellett merőleges parkolóállásokkal.

Az ingatlan-nyilvántartásban Telki 1462 hrsz alatt 2784 m2 kivett közút és 1463 hrsz alatt nyilvántartott 930 m2 alapterületű kivett közút ingatlan Telki Község Helyi Építési Szabályzata szerint út céljára kialakítandó területként van feltüntetve. Mindkét ingatlan Telki község Önkormányzat tulajdonát képezi.

Az MLSZ a tervezett nyomvonal hosszát: 234,25 méterben határozta meg, melyhez kapcsolódóan 73 db személygépkocsi parkolóállást kíván kialakítani.

A kialakítandó út és parkolók műszaki adatai:

* 6,0 m szélességű út, süllyesztett szegéllyel, egyenes nyomvonalvezetéssel, aszfalt útburkolattal, az út ÉK-i oldalán 1 m széles zúzottkő padkával és további 1 m széles zöldsávval
* a kétállásonként csoportosított parkolók az úthoz csatlakoznak, merőleges beállással, az Edzőközpont felőli oldalon, mélységük: 5 m, szegéllyel határolt térkő burkolattal
* parkoló kiosztása a megőrzendő/pótlandó fasor fái között, a favermek tiszta szélessége 1,2 m, hossza 3,0 m, „kifelé fordított” K-szegéllyel határoltak
* csapadékvízelvezetés a meglévő árokba, az árok fenékrész előregyártott beton árokbélelő elemmel burkolva, a befogadóba vezetés előtt iszap- és olajfogóval
* kivitelezés várható kezdési időpontja: 2019. 2. negyedév, befejezési időpontja: 2019. 4. negyedév

A képviselő-testület támogató döntését követően a tervezett beruházás megvalósításához az alábbi lépéseket kell megtenni:

Településrendezési szerződés Telki község Önkormányzata és az MLSZ között az alábbi tartalommal:

* Útépítési tervek elkészítése. elkészíti. MLSZ Finanszírozza: MLSZ
* Útépítési tervek engedélyeztetése: elkészíti: MLSZ Finanszírozza: MLSZ
* Útépítés kivitelezési munkák pályáztatás, munkák elvégzése Finanszírozza: MLSZ
* Elkészült út önkormányzati tulajdonba adás, közforgalom céljára történő megnyítás

Az MLSZ vagyonkezelésébe kerülő 10 hektáros pátyi területen megvalósuló sportcélú fejlesztés megvalósításához szükséges közműkiépítések az MLSZ tervei szerint Telki közigazgatási területéről a Telki közmű hálózatról kerülnének betáplálására.

A közművek közül az elektromos hálózat a Szajkó utca felöli meglévő hálózatról, a víz és szennyvízbekötés pedig az MLSZ területéről belső hálózatról kerülne bekötésre.

A beruházás közmű igényei a tervek alapján: víz: 32 m3/nap

öntöző víz: 570m3/nap

külső oltóvíz: 3900 l/sec

Belső oltóvíz: 300 l/sec

szennyvíz: 30 m3/nap

elektromos áram: 250kW

A szennyvízcsatorna hálózat tulajdonosa az önkormányzat. A bővítéshez az Önkormányzat közmű tulajdonosi hozzájárulását is be kell szerezni.

Telki, 2018. október 25.

Deltai Károly

polgármester

**Határozati javaslat**

**Telki község**

**Képviselő-testülete**

**/ 2018. (XI .) Öh. számú**

**határozata**

**Magyar Labdarúgó Szövetség** **útépítési és parkoló kialakítási kezdeményezés**

1.Telki Község Önkormányzat Képviselő-testülete hozzájárul a telki edzőközponthoz csatlakozó, az Magyar labdarugó Szövetség ( továbbiakban: MLSZ ) vagyonkezelésébe kerülő 10 hektáros pátyi területen megvalósuló sportcélú fejlesztési terület megközelítés a Telki 1462 hrsz alatt 2784 m2 kivett közút és a Telki 1463 hrsz alatt nyilvántartott 930 m2 alapterületű kivett közút megnevezésű ingatlanról történjen.

2.A képviselő-testülete hozzájárul, hogy a Telki 1462 hrsz alatt 2784 m2 kivett közút és a Telki 1463 hrsz alatt nyilvántartott 930 m2 alapterületű kivett közút megnevezésű ingatlanon a Magyar Labdarugó Szövetség a Telki Község Helyi Építési Szabályzata szerinti aszfaltozott lakóutat épít ki, a Telki önkormányzat által elfogadott műszaki tartalomnak megfelelően.

3. A képviselő-testület felhatalmazza a Polgármestert a tervezendő út megtervezésére, engedélyeztetésére és kivitelezésére vonatkozó településrendezési szerződés előkészítésére és aláírására.

Határidő: 2018.november 30.

Felelős: Polgármester

**Határozati javaslat**

**Telki község**

**Képviselő-testülete**

**/ 2018. (XI .) Öh. számú**

**határozata**

**Magyar Labdarúgó Szövetség** **közműhálózat csatlakozási hozzájárulás**

1.Telki Község Önkormányzat Képviselő-testülete hozzájárul a telki edzőközponthoz csatlakozó, az Magyar labdarugó Szövetség ( továbbiakban: MLSZ ) vagyonkezelésébe kerülő 10 hektáros pátyi területen megvalósuló sportcélú fejlesztési terület közművekkel történő ellátása telki közmű hálózatáról, telki közterületein keresztül történjen.

3. A képviselő-testület felhatalmazza a Polgármestert a közmű tulajdonosi hozzájárulások kiállítására.

Határidő: 2018.november 30.

Felelős: Polgármester